รู้สึกว่าประจำเดือนมาแปลก ๆ ค่ะ รอบที่แล้วเพิ่งหมดไป 10 วันพอดีแล้ววันนี้ก็มาอีกรอบ คราวที่แล้วก็มา ๆ หยุด ๆ ประมาณ 9 วันได้ แบบนี้คือผิดปกติไหมคะ
สวัสดีค่ะ รอบเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดออกห่างกันเพียงแค่ 9-10 วันดังกล่าวมานั้น เป็นความผิดปกติ ที่อาจจะเป็นจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิควรไปพบแพทย์ถ้ายังมีเลือดออกผิดปกติทางช่องคลอดต่อเนื่องเพื่อหาสาเหตุที่แน่ชัดและรักษาตามสาเหตุที่เป็นต่อไป ไม่ซื้อยาปรับฮอร์โมนใดๆมาใช้เอง